﻿ ACTUALiTATEA ENCiCLiCEi HUMANE ViTAE PS Aurel PERCa Episcop auxiliar al Diecezei de iasi Papa Paul al Vi-lea a promulgat enciclica Humanae vitae despre reglemen- tarea nasterilor pe 25 iulie 1968, in unul dintre momentele cele mai delicate si grele ale pontificatului sau, dovedind mult curaj apostolic, iubire fata de ade- var si fidelitate autentica fata de Dumnezeu si fata de om Ascultand, intr-ade- var, "mai degraba de Dumnezeu decat de oameni" (cf Fap 5,29), el s-a facut interpret al adevarului integral despre om si a aparat sensul si demnitatea iu- birii conjugale si familiale la lumina planului divin Sunt cunoscute reactiile, uneori aspre si chiar dispretuitoare, pe care chiar si in unele cercuri bisericesti le-a primit enciclica Humanae vitae De altfel, Paul al Vi-lea se astepta la asa ceva intr-adevar, scria in enciclica: Se poate prevedea ca aceasta invatatura nu va fi primita usor de intreaga lume; multe voci - amplificate prin mijloacele moderne de propaganda - se opun glasului Bisericii Aceasta, la drept vorbind, nu se mira, pentru ca este, asemenea divinului sau Fondator, un semn de impotrivire Cu toate acestea, ea nu inceteaza sa proclame, cu umilinta si fermitate, intreaga lege morala, atat cea naturala, cat si cea evanghe- lica1 Pe de alta parte, Paul al Vi-lea a nutrit mereu o incredere profunda in ca- pacitatea oamenilor de astazi de a primi si de a intelege doctrina Bisericii asu- pra principiului "bazat pe legatura indisolubila pe care a voit-o Dumnezeu si pe care omul nu o poate rupe din initiativa sa, intre cele doua semnificatii ale actului conjugal: unire si procreare"2 "Credem - scria Papa - ca oamenii timpului nostru sunt in masura sa inteleaga caracterul profund rational si uman al acestui principiu fundamental"3 Geneza enciclicei Humanae vitae Evenimentul care priveste geneza enciclicei Humanae vitae si intreaga dez- batere asupra liceitatii contraceptiei cuprinde un arc de timp de patru ani: de 1 Paul al Vi-lea, Scrisoarea enciclica Humanae vitae, nr 18 2 Paul al Vi-lea, Scrisoarea enciclica Humanae vitae, nr 12 3 Paul al Vi-lea, Scrisoarea enciclica Humanae vitae, nr 12 194DiALOG TEOLOGiC 21 (2008) pe 23 iunie 1964, cand Papa Paul al Vi-lea a comunicat decizia sa de a sustrage dezbaterii conciliare problema moralei matrimoniale si de a crea o comisie pontificala speciala ad hoc, pana pe 29 iulie 1968, cand textul enciclicei, sem- nat cu patru zile inainte, a fost facut public Dar radacinile dezbaterii se intind cu mult mai in urma Pe 31 decembrie 1930, Papa Pius al Xi-a publica enciclica Casti connubii, care interzicea in mod clar toate mijloacele anticonceptionale Doctrina din enciclica Castii connubii a fost reafirmata de Papa Pius al Xii-lea, dar cu o inovatie substantiala: admiterea asa-ziselor "mijloace naturale" (cele ale ritmului si apoi al temperaturii) Noutatea nu era fara importanta, deoarece pentru prima data se atribuia comportamentului rational al sotilor un rol ac- tiv in domeniul procreatiei in jurul anilor ’50 incepe dezbaterea intre medici si moralisti cu privire la "pilula Pincus" initial opinia curenta intre teologi este de respingere categorica incetul cu incetul totusi, isi fac loc o serie de "distinquo" cu referinta la cazu- rile-limita sau speciale (folosirea terapeutica a pilulei pentru regularizarea ci- clului, folosirea sa preventiva din partea calugaritelor care traiesc in tari aflate in razboi, cu riscul unor violente sexuale etc ) Dezbaterea a continuat presant pana in anii ’60 si cand s-a ajuns la conciliu, le-a fost clar tuturor ca fronturile s-au rasturnat si ca opinia prevalenta pana cu zece ani in urma a devenit acum minoritara Dupa inovatori, admitand "metodele naturale", se admitea in practica o actiune umana directa intentional impotriva fecunditatii unui de- terminat act sexual important - s-a inceput a se sublinia - nu era atat modul in care se stabilea infecunditatea actului, dar, mai ales, principiul "paternitatii responsabile" in iunie 1964, Papa Paul al Vi-lea si-a asumat pentru el tema contraceptiei, sustragand-o dezbaterii conciliare si creand o comisie pontificala formata din experti in realitate, o comisie fusese deja creata in primavara anului 1963 de Papa ioan al XXiii-lea si era formata din sase membri Paul al Vi-lea a restruc- turat-o, ducand-o la 12 membrii in primavara anului 1965 a intarit-o din nou, incluzand medici, sociologi, demografi, teologi si un anumit numar de soti catolici in martie 1966 a marit-o din nou La sfarsit, comisia era formata din 75 de membri, in afara de un presedinte si doi vicepresedinti in iunie 1966, comisia si-a incheiat lucrarile Papei i-au fost inmanate doua rapoarte: primul, semnat de 71 de experti, admitea liceitatea "reglementarii nasterilor recurgand la mijloace umane si oneste, ordonate spre promovarea fecunditatii in toata viata matrimoniala in ansamblul ei si spre realizarea valo- rilor autentice ale vietii conjugale fecunde"; al doilea raport, semnat de ceilalti ENCiCLiCEi "HUMANAE ViTAE"195ACTUALiTATEA patru membri ai comisiei, ii cerea papei Paul al Vi-lea sa confirme doctrina traditionala si sa condamne in modul cel mai ferm orice forma de contraceptie in ciuda tuturor asteptarilor, Paul al Vi-lea a refuzat concluziile comisiei, in mare parte favorabila admiterii pilulei si a cerut un "supliment de studiu" cardinalului Ottaviani si unui grup restrans de teologi favorabili tezelor mai rigide in noul text redactat se declara ca sunt "in mod fundamental de exclus, drept cale permisa pentru reglementarea nasterilor", avortul, sterilizarea si "orice actiune care, in previziunea actului conjugal, sau in savarsirea sa, sau in dezvoltarea consecintelor sale naturale, se propune, ca scop sau mijloc, sa im- piedice procreatia" Pentru pilula ramane doar un singur uz licit: acela de "mijloc terapeutic necesar pentru ingrijirea bolilor organismului" Decizia Papei Paul al Vi-lea a fost foarte framantata La doua zile dupa publicarea sa, Papa Montini a vorbit despre ea intr-un discurs in timpul audi- entei generale la Castelgandolfo: De cate ori - a spus Papa - am avut impresia ca suntem coplesiti de o gramada de documentari si de cate ori, omeneste vorbind, am simtit nepotrivirea bietei noas- tre persoane fata de obligatia apostolica deosebita de a trebui sa ne pronuntam in aceasta privinta; de cate ori am tremurat inaintea dilemei unei usoare acceptari a opiniilor curente sau a unei sentinte greu de suportat de societatea de astazi, sau care ar fi in mod arbitrar prea grava pentru viata conjugala in orice caz, a concluzionat Papa, "magisteriul va putea si va trebui poate sa se intoarca cu un plan mai amplu, organic si sintetic, pentru o tratare completa a ceea ce priveste fiinta umana in domeniul casatoriei, familiei, onestitatii, moravurilor" in realitate, anii care au urmat dupa enciclica, in ciuda criticilor nejustificate persistente si a unor taceri inacceptabile, au putut arata cu claritate crescanda cum documentul lui Paul al Vi-lea a fost mereu nu numai de vie actualitate, dar chiar bogat in semnificatii profetice Actualitatea problemelor din Humanae vitae Este motiv de mangaiere constatarea ca in Biserica Catolica este recunoscut si astazi ajutorul adus omenirii de marele Papa Paul al Vi-lea, in ciuda carac- terului exigent al doctrinei reconfirmate de el si a rezistentei puternice din partea multora care continua sa conteste enciclica O demonstreaza multele celebrari organizate pentru diferitele aniversari ale enciclicei, fie la nivel diece- zan, fie la nivel international 196DiALOG TEOLOGiC 21 (2008) O marturie de o valoare deosebita a fost oferita de episcopi la Sinodul epi- scopilor din anul 1980, care scria in felul urmator la Propositio 22: Acest sfant Sinod, adunat in unitatea credintei cu succesorul lui Petru, tine cu fermitate ceea ce in Conciliul al ii-lea din Vatican4 si, ulterior, in enciclica Huma- nae vitae este propus, si in special ca iubirea conjugala trebuie sa fie intotdeauna pe deplin umana, exclusiva si deschisa vietii noi5 Apoi, Papa ioan Paul al ii-lea, in Exortatia postsinodala Familiaris Consor- tio (1981), a repropus, in contextul mai amplu al vocatiei si misiunii familiei, perspectiva antropologica si morala a enciclicei Humanae vitae asupra trans- miterii vietii umane6: Magisterul predecesorului meu Papa Paul al Vi-lea, exprimat in enciclica sa Hu- manae vitae, a transmis timpurilor noastre enuntarea cu adevarat profetica ce rea- firma si propune cu claritate doctrina si norma mereu veche si mereu noua a Bi- sericii despre casatorie si despre transmiterea vietii umane7 Fecunditatea iubirii conjugale nu se restrange deci numai la procrearea copiilor - chiar daca aceasta este inteleasa in dimensiunea sa specific umana -, ci se largeste si se imbogateste cu toate acele roade ale vietii morale, spirituale si supranaturale pe care tatal si mama sunt chemati sa le dea copiilor si prin copii Bisericii si lumii8 Doctrina din enciclica Humanae vitae atinge aspecte esentiale ale experi- entei pe care sotii crestini sunt chemati sa le traiasca ca proprie cale de sfintire De aceea se intelege pronuntata atentie pastorala din partea Bisericii Enciclica indeamna sotii sa-si formeze o constiinta luminata despre dem- nitatea si valoarea pe care o are pentru ei si pentru comunitate exercitarea paternitatii si a maternitatii responsabile9 Aceasta se plaseaza in cadrul acelei iubiri care, asa cum afirma Conciliul al ii-lea din Vatican, "unind valori umane si divine, conduce sotii la o daruire libera si reciproca de ei insisi"10 De aceea, principiul responsabilitatii in procreare nu trebuie interpretat in cheie negativa, ca o frana in fata generozitatii iubirii, ci, mai curand, ca expresia si rodul insusi al daruirii 4 Cf Conciliul ii-lea din Vatican, Constitutia pastorala Gaudium et spes, nr 50 5 Paul al Vi-lea, Scrisoarea enciclica Humanae vitae, nr 11; cf nr 9 si 12 6 ioan Paul al ii-lea, Exortatia postsinodala Familiaris consortio, nr 28-35 7 ioan Paul al ii-lea, Exortatia postsinodala Familiaris consortio, nr 29 8 ioan Paul al ii-lea, Exortatia postsinodala Familiaris consortio, nr 28 9 Cf Paul al Vi-lea, Scrisoarea enciclica Humanae vitae, nr 10 10 Conciliul ii-lea din Vatican, Constitutia pastorala Gaudium et spes, nr 49 ENCiCLiCEi "HUMANAE ViTAE"197ACTUALiTATEA in acest sens, Humanae vitae a prospectat conditiile unei reglementari licite a natalitatii, afirmand: Daca exista motive serioase datorate conditiilor fizice sau psihologice ale sotilor, imprejurarilor exterioare pentru a rari nasterile, Biserica invata ca e permis sotilor sa tina cont de ciclurile naturale inerente functiilor de generare, pentru a se folosi de casatorie numai in perioadele infertile si a programa astfel natalitatea fara a prejudicia principiile morale11 O asemenea invatatura, mereu confirmata pe plan doctrinal, a inregistrat apoi o confirmare importanta din partea stiintei S-a avut in acesti ani o validare semnificativa a "mijloacelor naturale", asa cum a fost dovedita cu ocazia intalnirii internationale organizata de Consiliul Pontifical pentru Familie in 1992 asupra metodelor naturale de reglementare a fertilitatii si in multe alte congrese Multe organisme internationale noncon- fesionale recunosc valabilitatea unor asemenea metode pentru exercitarea res- ponsabila a procrearii Cu atat mai mult, de aceea, ele pot si trebuie sa fie propuse cu incredere de o pastorala familiala atenta fata de orice aspect al unei vieti conjugale sanatoase si senine La distanta de 40 de ani, enciclica Humanae vitae se impune mai departe astfel prin valoarea sa pedagogica, pe directia unui umanism planetar in care iubirea conjugala este inteleasa ca daruire totala, fidela si rodnica in aceasta lumina apar clar notele si exigentele caracteristice ale iubirii conjugale, despre care e extrem de important sa avem o idee exacta inainte de toate, este o iubire pe deplin umana, adica sensibila si totodata spirituala Este apoi o iubire totala, adica o forma cu totul speciala de prietenie personala, prin care sotii isi impartasesc in mod generos toate lucrurile, fara rezerve nejustificate si fara calcule egoiste Apoi este o iubire fidela si exclusiva pana la moarte E, in sfarsit, o iu- bire fecunda, care nu se epuizeaza in comuniunea dintre soti, ci care e destinata sa continue, dand nastere la noi vieti12 Continutul general al enciclicei Unul dintre documentele cele mai renumite ale magisteriului Papei Paul al Vi-lea, Enciclica despre reglementarea nasterilor Humanae vitae priveste o problema care nu este numai de domeniul teologiei morale, ci se incadreaza si 11 Paul al Vi-lea, Scrisoarea enciclica Humanae vitae, nr 16 12 Cf Paul al Vi-lea, Scrisoarea enciclica Humanae vitae, nr 9 198DiALOG TEOLOGiC 21 (2008) in doctrina sociala; intr-adevar, este rezultatul "recentei evolutii a societatii, in care s-au produs schimbari de asa natura incat au aparut noi probleme" Un document elaborat intr-un timp atat de lung cu simt de responsabilitate grava in fata complexei probleme demografice si cu o sensibilitate pastorala la fel de mare fata de dificultatile deosebite ale sotilor cere o lectura meditata si un studiu foarte atent intrucat este imposibil a face o expunere amanuntita asupra continutului acestei enciclice, ma limitez la expunerea sumara a conti- nutului, urmand sa subliniez aspectele mai importante care evidentiaza actu- alitatea acestui document papal Continutul enciclicei se desfasoara in 31 de numere: dupa introducere ur- meaza trei parti care se incheie cu un apel final introducerea aminteste cum datoria grava de a transmite viata ridica astazi noi probleme, pe care Biserica nu le poate ignora (nr 1) Prima parte trateaza despre "aspectele noi ale problemei" si despre "com- petenta magisteriului" Problema reglementarii nasterilor se pune astazi in ter- meni noi, demografici, sociologici, psihologici si stiintifici (nr 2) Situatia de fapt determina aprofundarea unor principii morale traditionale, cum sunt "principiul totalitatii", fecunditatea "fiecarui" act conjugal, sterilizarea, pute- rea de interventie a omului asupra naturii (nr 3) in fata noilor probleme incearca sa raspunda magisteriul Bisericii: odata declarata "competenta" magisteriului pentru interpretarea autentica chiar si a legii naturale (nr 4), enciclica aminteste calea cu studii speciale (nr 5) si ofera raspunsul decisiv "in virtutea mandatului primit din partea lui Cristos" (nr 6) Partea a doua, cu caracter doctrinal ("principii doctrinale"), propune doc- trina morala asupra casatoriei Punctul de plecare este "o viziune globala des- pre om" (nr 7) Din conceptia personalista despre viata conjugala decurg doua realitati fundamentale ale vietii conjugale iubirea conjugala cu notele sale ca- racteristice (nr 8-9) si paternitatea responsabila (nr 10) in acest context an- tropologic de iubire si de fecunditate conjugala este introdusa norma morala a vietii sotilor: "Orice act matrimonial trebuie sa ramana deschis transmiterii vietii" (nr 11) O asemenea norma isi gaseste justificarea in structura intima a actului conjugal, adica in "legatura indisolubila pe care a voit-o Dumnezeu si pe care omul nu o poate rupe din initiativa sa, intre cele doua semnificatii ale actului conjugal: unire si procreare" (nr 12) si "fidelitatea fata de planul lui Dumnezeu" le cere sotilor sa nu separe voluntar cele doua semnificatii (nr 13) Aplicarea normei morale expuse conduce la a declara ceea ce este nepermis (ilicit) si permis (licit) in domeniul reglementarii natalitatii: nepermise (ilicita) ENCiCLiCEi "HUMANAE ViTAE"199ACTUALiTATEA sunt practica abortiva, sterilizarea si contraceptia (nr 14), permise (licite) sunt, in schimb, folosirea mijloacelor terapeutice (nr 15) si recurgerea la peri- oadele infertile (nr 16) Partea doctrinala se incheie cu denuntarea "gravelor consecinte ale meto- delor de reglementare artificiala a natalitatii" (nr 17) si cu afirmarea semnifi- catiei profund umane a interventiei Bisericii: ea "stie sa contribuie la instaura- rea unei civilizatii cu adevarat umane" (nr 18) Partea a treia ofera directive pastorale Afirmand ca misiunea Bisericii nu este numai aceea de a invata, ci si aceea de a asuma fata de oameni comporta- mentul Rascumparatorului (nr 19), enciclica reafirma posibilitatea respectarii legii divine (nr 20), fie cu ajutorul lui Dumnezeu, fie cu angajarea ascetica a stapanirii de sine (nr 21), facilitata de o ambianta favorabila castitatii (nr 22) Solutia dificilei probleme a unei corecte reglementari a nasterilor cere colabo- rarea tuturor Astfel, enciclica adreseaza, cu caldura umana si crestina, diferite apeluri: catre puterile publice (nr 23), catre oamenii de stiinta (nr 24), catre sotii crestini (nn 25-26), catre medici sau personalul sanitar (nr 27), catre preoti (nr 28-29), catre episcopi (nr 30); toti si fiecare in parte, in sfera pro- prie si cu competentele si posibilitatile specifice, sunt invitati sa aiba propria contributie pretioasa Apelul final rezuma un principiu incontinuu prezent in enciclica: acela al omului chemat sa respecte legile scrise de Dumnezeu in natura sa, ca unic mijloc pentru adevarata fericire (nr 32)13 Aceasta prezentare a continutului enciclicei ne ajuta sa intelegem varietatea problemelor pe care le abordeaza Papa Paul al Vi-lea Acelasi pontif a voit sa indice cum gandirea sa ne insereaza intr-un mod pozitiv in problematica de astazi a vietii conjugale si familiale: enciclica nu este numai declararea unei legi morale negative, adica excluderea oricarei actiuni care isi propune sa faca imposibila procrearea, ci este, mai ales, prezentarea pozi- tiva a moralitatii conjugale cu referinta la misiunea sa de iubire si de fecunditate in viziunea de integrare a omului si a vocatiei sale, nu numai naturale si paman- testi, dar si supranaturale si vesnice Aceasta enciclica - continua papa - raspunde unor probleme, dubii, tendinte a caror dezbatere, cum toti o stiu, a devenit in aceste ultime timpuri foarte ampla si vie, si in care functia noastra doctrinala si pastorala a fost foarte interesata14 13 D Tettamanzi, Humanae vitae Commento all’Enciclica sulla regolazione delle nascite, Ancora, Milano 1968, 27-30 14 Paul al Vi-lea, L’Osservatore Romano (1 agosto 1968) 6 200DiALOG TEOLOGiC 21 (2008) O prezentare mai completa Sotii crestini care traiesc aceasta experienta de fidelitate fata de planul lui Dumnezeu in ceea ce priveste transmiterea vietii sunt foarte numerosi pe toate meridianele pamantului, chiar si in afara Bisericii Ei proclama cu marturia lor tacuta si senina deplina conciliere intre exigentele inscrie de Creator in natura umana si cele ale persoanei, intre armonia cuplului si respectul datorat planului lui Dumnezeu asupra transmiterii vietii umane Pe de alta parte, preocuparile suscitate de fenomene nelinistitoare, inregis- trate in acesti ani de dupa Humanae vitae in domeniul procreatiei artificiale si a politicilor demografice, confirma pozitia justa si salutara a moralei catolice luminate de revelatie Biserica, fidela invataturii lui Cristos, nu se oboseste a cere tuturor sotilor, indiferent de ce popor apartin, consimtamantul de a se simti "colaboratori liberi si responsabili ai lui Dumnezeu creatorul", iar aceasta poate fi pentru ei "izvor de mare bucurie" chiar in mijlocul dificultatilor vietii cotidiene: Datoria foarte grava de a transmite viata umana, care face din soti colaboratori liberi si responsabili ai Creatorului, a fost intotdeauna pentru acestia izvor de mari bucurii, insotite totusi uneori de dificultati si suferinte in toate timpurile implini- rea acestei datorii a pus constiintei sotilor probleme serioase, dar evolutia recenta a societatii a antrenat atari schimbari incat s-au pus noi probleme pe care Biserica nu putea sa le ignore, intr-un domeniu care atinge asa de aproape viata si fericirea oamenilor15 Enciclica Humanae vitae, dupa decantarea climatului de dezbatere aprinsa asupra problemei "da pentru pilula, nu pentru pilula", care a insotit publicarea ei, apare astazi ca un text bogat in orientari doctrinale si pastorale valabile si pentru teme care in urma cu 40 de ani erau doar anticipate Ce anume a reprezentat enciclica Humanae vitae din punct de vedere doc- trinal in domeniul moralei catolice? Morala catolica a trebuit sa raspunda multor intrebari Principala problema era: de ce contraceptia nu este aprobata, spre deosebire de asa-zisele metode naturale? Scopul nu este oare acelasi? si metodele naturale - s-a spus - devin imorale daca excluderea copilului nu are o motivatie serioasa Contraceptia, inainte de a fi o problema tehnica, este o problema de men- talitate care considera sexualitatea separata (sau de separat) de procreare in- tr-o asemenea viziune, de la contraceptie se trece cu usurinta, in caz de faliment, 15 Paul al Vi-lea, Scrisoarea enciclica Humanae vitate, nr 1 ENCiCLiCEi "HUMANAE ViTAE"201ACTUALiTATEA la avort Condamnarea etica a contraceptiei este, inainte de toate, un refuz al unei asemenea culturi Poate enciclica Humanae vitae este inteleasa astazi mai mult decat ieri ca reactie in fata unei mentalitati anti-life, pe de o parte, si o tehnica ce invadeaza pana la urma procesele de nastere incercam sa rezumam invatatura esentiala a enciclicei Omul este capabil de procreare; dar exercita aceasta putere in mod responsabil numai cand ia act ca acest lucru se realizeaza in colaborare cu Dumnezeu, Stapanul vietii, si se pregateste pentru aceasta misiune formand in sine calitatile care permit sa raspunda tuturor exigentelor de viata ale copilului: deoarece copilul nu are nevoie numai de paine, de casa, de haine, ci si de un climat de seninatate, de bucurie, de pace, de educatie, de Dumnezeu Are nevoie, mai ales, de iubire Parintii sunt in masura sa raspunda acestei exigente nu numai iubindu-l, ci iubindu-se intre ei Cand sunt uniti in iubire si de iubire, devin ambientul cel mai bun pentru nasterea si cresterea umana si crestina a copilului Pentru aceasta, barbatul si femeia trebuie sa traiasca toate gesturile vietii astfel incat sa creasca in unirea lor: deoarece, devenind mereu mai mult un cuplu de soti, devin mai capabili de a fi creatori de viata Acest lucru este valabil pentru gestul de intimitate: trebuie sa fie traita astfel incat sa exprime si sa alimenteze unirea lor, ceea ce are loc atunci cand se da- ruiesc si se primesc in mod total Contraceptia impiedica aceasta daruire-pri- mire completa, deoarece, in momentul in care barbatul si femeia sunt depozi- tarii darului divin de a crea viata, elimina acest dar daca se unesc in mod contraceptiv; exista, dar il refuza, si astfel, se refuza si ei insisi Acest lucru are loc tocmai in gestul care ar trebui sa exprime maximumul unirii lor! Care este atunci invatatura Bisericii? Daca sotii considera ca nu trebuie sa procreeze, nu trebuie sa savarseasca acel gest care ii uneste, cand este plin de putere procreativa, distrugandu-l cu contraceptia iau act de acest lucru, il respecta si se respecta amanand gestul unirii complete pentru momentul cand pot sa-l faca fara a distruge ceva, adica atunci cand natura face prezent acest dar-putere in gestul intimitatii si daca il traiesc in mod contraceptiv, de ce il considera un gest de iubire ? in realitate, acel gest devine contradictoriu, pentru ca ii este impiedicata capa- citatea de a dezvolta intreaga putere de unire pe care o poarta in sine si este intotdeauna un rau a trai in mod sarac o realitate bogata Recitita astazi, este posibil sa recunoastem in enciclica Humanae vitae ca- pacitatea profetica de a identifica o tendinta culturala, cu 40 de ani in urma abia in germen si acum explodata in toata problematica sa nelinistitoare 202DiALOG TEOLOGiC 21 (2008) Actualmente, una dintre problemele cele mai arzatoare este, fara indoiala, sfera procrearilor asistate Se strecoara in constiinta publica senzatia ca, desi in ma- joritatea cazurilor copilul cerut tehnicilor reproductive este dorit cu iubire, el totusi este in acelasi timp simtit ca un drept, ca un obiect care se realizeaza din punct de vedere tehnic si deci este cuvenit Dar aceasta problema este de do- meniul bioeticii Biserica si autoritatea ei in tutelarea vietii Crestinii vor sa stie din partea Bisericii daca recurgerea la mijloacele anti- conceptionale este intotdeauna o actiune rea Cu alte cuvinte, daca orice pri- vare artificiala a actului conjugal de capacitatea sa naturala de a procrea o viata noua nu este justificata in nici o imprejurare La acest concept de contra- ceptie se asociaza sterilizarea contraceptiva, adica orice interventie fizica asupra procesului generativ (opera naturii) care, inainte sau dupa actele generative savarsite corect (opera omului), actioneaza artificial, astfel ca aceste acte sa fie private de capacitatea lor procreativa naturala16 Din documentele magisteriului rezulta clar ca Biserica a raspuns in mod constant si intotdeauna in mod afirmativ Astfel, Papa Pius al Xi-lea, in enci- clica Castii Connubi, spune: Nu poate exista nici un motiv, fie el foarte grav, care sa poata face sa fie in confor- mitate cu natura si sa fie corect ceea ce intrinsec este impotriva naturii si deoarece actul conjugal este, ex sese considerato, indreptat spre generarea copilului, cei care in folosirea lui il fac intentionat incapabil de aceasta generare actioneaza impotriva naturii si savarsesc o actiune rea si intrinsec incorecta De aceea Biserica Ca- tolica proclama solemn prin cuvantul Nostru, in numele misiunii sale divine, si din nou hotaraste: orice folosire a casatoriei in care prin rautate omeneasca actul este rupt de puterea sa naturala procreatoare se impotriveste legii lui Dumnezeu si naturii si cei care indraznesc sa savarseasca asemenea actiuni se fac vinovati de pacat grav17 Pius al Xii-lea, adresandu-se moaselor, dupa ce a amintit de invatatura pre- decesorului sau Pius al Xi-lea, adauga ca nici o indicatie sau necesitate nu poate schimba o actiune intrinsec imorala intr-un act moral si permis: Aceasta prescriere este in vigoare astazi ca si ieri si asa va fi si maine si mereu, pentru ca nu este o simpla porunca de drept uman, ci expresia unei legi naturale 16 J M Paupert, il dossier di Roma (1967), 73-74, apud B Honings, "L’Humanae vitae Contenuto, commenti, problematica", in Studia et Documenta, Roman 2006, 111 s u 17 Pius al Xi-lea, Scrisoarea enciclica Casti connubi, 75 ENCiCLiCEi "HUMANAE ViTAE"203ACTUALiTATEA si divine Cuvintele noastre sa fie o norma sigura pentru toate cazurile in care profesia voastra si apostolatul vostru cer de la voi o pozitie clara si ferma Steri- lizarea directa, adica cea care vizeaza, ca mijloc sau ca scop, sa faca imposibila procrearea este o violare grava a legii morale si, prin urmare, este ilicita18 ioan al XXiii-lea, in enciclica Mater et Magistra, spune: Solutia de fond a problemei suprapopulatiei nu trebuie cautata in expediente care ofenseaza ordinea morala stabilita de Dumnezeu si care ataca insesi izvoarele vie- tii umane, ci intr-o reinnoita angajare stiintifico-tehnica din partea omului pentru a aprofunda si extinde stapanirea sa asupra naturii Transmiterea vietii este in- credintata naturii unui act personal si constient si, ca atare, supus legilor intelepte ale lui Dumnezeu; legi inviolabile si imutabile care trebuie recunoscute si respec- tate De aceea, nu se pot folosi mijloace si urma metode care pot fi permise in transmiterea vietii la plante si animale Viata umana este sacra: chiar din momen- tul inceperii ei, angajeaza direct actiunea creatoare a lui Dumnezeu Violand legile sale, se ofenseaza maiestatea sa divina, omul se degradeaza pe sine, si o data cu el omenirea, si slabeste insasi comunitatea al carui membru este19 Doctrina Bisericii asupra abuzului casatoriei a fost intotdeauna aceeasi: contraceptia este un act grav si, prin urmare, nepermisa A existat o continui- tate in prezentarea invataturii Bisericii in ceea ce priveste rautatea intrinseca a contraceptiei Caracterul "profetic" al enciclicei Sunt deja patru decenii de cand Sfantul Parinte Papa Paul al Vi-lea a facut publica enciclica in discutie, care, din numeroase motive, este recunoscuta astazi tot mai mult ca fiind profetica Astfel a considerat-o Sinodul episcopilor din anul 1980, care a dezbatut si analizat problema familiei; de aceasta preocu- pare dau marturie episcopatele, miscarile in favoarea apararii vietii si cerceta- torii din diferite zone ale lumii, care in diferite ocazii nu au omis in a lua po- zitie in favoarea tutelarii vietii De ce acest calificativ de "profetic" aplicat unei enciclice care a suferit asal- turile contestarii, uneori provenind chiar de la cei care aveau misiunea, ca in- vatatori, sa fie aparatorii magisteriului? Conceptul de "profetic" atribuit enci- clicei Humanae vitae, al carei titlu ne introduce deja intr-o dimensiune antro- pologica evidenta, se leaga de o serie de aspecte pe care am vrea sa le amintim si care se intretes ca o aparare corecta a adevarului, care isi are ultimul temei 18 Cf Pius al Xii-lea, Discorso alle ostretiche, 76 19 ioan al XXiii-lea, Scrisoarea enciclica Mater et magistra, 77 204DiALOG TEOLOGiC 21 (2008) in Dumnezeu; un adevar care nu este "politic", adica supus calculelor, tranzac- tiilor, tacerilor sau "consensurilor" facile, cu atat mai putin nu este un adevar legat de circumstantele schimbatoare, ci este o realitate si o exigenta perma- nenta, care isi are izvorul in absolutul lui Dumnezeu si nu abdica de la exerci- tiul serios si angajant al ratiunii Humanae vitae ofera adevarul, strans legat de fiinta, de natura barbatului si a femeii in daruirea lor reciproca de iubire, in aceasta daruire totala care formeaza un singur trup, conform planului dintru inceput al lui Dumnezeu O prima caracteristica a termenului "profetic" este, asadar, aceea ca nu poate sa renunte la vointa lui Dumnezeu Pentru un crestin, pentru sotii cres- tini care formeaza o comunitate de viata si de iubire, a cauta vointa lui Dum- nezeu nu este ceva facultativ sau de importanta minora Prima atitudine a lui Paul al al Vi-lea a fost urmatoarea: a cauta, dincolo de orice fel de presiuni sau amenintari, care era vointa lui Dumnezeu A facut-o cu pretul multor suferinte si neintelegeri, ca o slujire dureroasa pe care nu a ascuns-o Mai mult, a facut o aluzie explicita la aceasta in primele interventii in care s-a referit la respecti- vul document istoric Primul sentiment a fost acela al responsabilitatii noastre grave Ea ne-a introdus si sustinut in miezul problemei in timpul celor patru ani dedicati studiului si elabo- rarii acestei enciclice Va marturisim ca un asemenea sentiment ne-a facut sa su- ferim foarte mult si din punct de vedere spiritual Nu am simtit niciodata ca in aceasta imprejurare povoara oficiului nostru Am studiat, citit, discutat pe cat am putut si ne-am rugat mult invocand lumina Duhului Sfant, am pus constiinta noastra in disponibilitate deplina si libera fata de glasul adevarului, cautand sa interpretam norma divina pe care o vedeam izvorand din exigenta intrinseca a iubirii umane autentice, din structurile sale esentiale ale institutiei casatoriei, din demnitatea personala a sotilor, din misiunea lor de slujire a vietii, precum si fata de sfintenia sotilor crestini; am reflectat asupra elementelor stabile ale doctrinei traditionale si in vigoare a Bisericii, mai ales asupra invataturii recente a Conciliu- lui, am cantarit consecintele uneia sau alteia dintre decizii si nu am avut dubii cu privire la datoria de a pronunta sentinta noastra in termenii exprimati in prezenta enciclica20 in orice caz, a concluzionat Papa, "magisteriul va putea si va trebui, poate, sa se intoarca cu un plan mai amplu, organic si sintetic pentru o tratare com- pleta a ceea ce priveste fiinta umana in domeniul casatoriei, familiei, onestita- tii moravurilor" 20 Paul al Vi-lea, insegnamenti, Vi (1968), 870-871 ENCiCLiCEi "HUMANAE ViTAE"205ACTUALiTATEA Ce usor ar fi fost, intr-o simpla ipoteza, sa fi cedat in fata a ceea ce multi il considerau ca un dat de fapt - acceptarea pilulei ca licita - care, fara indoiala, ar fi deschis portile acceptarii contraceptiei! Papa nu ignora deloc subtilitatea atacurilor Vedea ca vin valuri furioase si agitatii, si asta, chiar in turma incre- dintata grijii sale de Pastor universal, ca intr-o noua Gradina Ghetsemani, dar dincolo de orice consideratie conta vointa lui Dumnezeu inaintea aceleia a oamenilor O atitudine atat de ferma si atat de decisa, o decizie meditata atat de matur, a culminat cu o fermitate senina, despre care exista marturii sufici- ente si incontestabile Vointa lui Dumnezeu este tesatura fundamentala a ma- gisteriului Un atare adevar, in conceptia sa antropologica integrala, a fost tra- dus in coerenta si unitatea valorilor de unire si de procreare ale unirii conju- gale21 Sunt valori inseparabile incercarea de a le separa introduce o dezordine care provoaca efecte grave; unul dintre ele este faptul ca altereaza sensul insusi al daruirii totale, intr-o iubire total umana si responsabila A mentine aceasta unitate armonioasa inseamna a apara iubirea insasi, actul conjugal, intr-un limbaj adecvat care nu se transforma intr-o saracire sau (chiar daca este o ana- liza care pare dura) tradare obiectiva a exigentei insesi a unei daruiri totale Un alt aspect al profetismului enciclicei se refera la fenomenul produs de separarea valorilor casatoriei, fenomen pe care un cercetator il numeste "sexul fragmentat" si care a provocat "revolutia sexuala", cu consecintele care astazi sunt dezastruoase Consecinta logica pentru o intelegere adecvata si o integrare corecta a sexualitatii implica legatura dintre aceste inele (verigi) care se bazeaza pe o conceptie despre sexualitatea umana (neconfundata cu instinctul anima- lic), inradacinata in unitatea persoanei umane, trup si suflet (trup animat si spirit incarnat), o sexualitate inscrisa in dimensiunea iubirii responsabile (care il respecta pe celalalt), care se exprima intr-o iubire de daruire totala, depasind astfel scheme narcisiste si egoiste imature, o integrare a sexului in iubire, care isi afla locul unic si privilegiat in casatorie, care este deschisa fata de viata, fata de procreare, fata de societate, ca un bine necesar A separa in mod arbitrar aceste doua aspecte, despartindu-le de o angajare serioasa la iubirea si la daru- irea adevarata, creeaza confuzie si, in locul eliberarii promise, creeaza noi lanturi de sclavie Are loc banalizarea sexului, asumat in forma restrictiva ca instru- ment de placere fara responsabilitate, la a carui inscaunare contribuie multe 21 Cf Paul al Vi-lea, Scrisoarea enciclica Humane vitae, nr 11 si 12 206DiALOG TEOLOGiC 21 (2008) dintre "modelele de educatie sexuala" prin texte amplu difuzate si care inspira un "stil de viata" exploziv pentru persoana, pentru familie si pentru societate22 Enciclica Humanae vitae reprezinta o chemare la educatia pentru o iubire in casatorie demna de acest nume Simpla "informare sexuala", desprinsa de o pedagogie a libertatii, care nu se deschide catre o relatie de iubire responsabila, cauzeaza adevarate daune Un cunoscut psihanalist, specialist in psihiatria so- ciala, in lucrarea sa recenta La difference interdite, observa: "informarea sexu- ala a golit complet dimensiunea afectiva, confundand atractia sexuala cu iubi- rea O atractie sexuala nu inseamna in mod automat ca cineva sa se inscrie in dorinta unei iubiri reciproce"23 Papa Paul al Vi-lea a avertizat la timp asupra magnitudinii si gravitatii con- secintelor care astazi pot fi recunoscute in gravele "costuri sociale" Nu sunt putine, din fericire, semnele de reactie pentru a castiga terenul pierdut si sen- sul vietii si al iubirii, contrar "stilurilor de viata" difuzate inclusiv in organisme si foruri internationale Humanae vitae, ca slujire profetica, a deschis cu siguranta caile catre o in- telegere autentica a paternitatii si maternitatii responsabile, catre o educatie fecunda la iubire, catre formarea constiintei si, in cazurile in care prezinta motive juste pentru a distanta copiii sau pentru a gasi o marime a familiei de acord cu posibilitatile de a asigura o educatie integrala, a manifestat valoarea unei pedagogii a iubirii in metodele naturale ale regularizarii fertilitatii Fiind total diferite de metodele contraceptive, ea se manifesta tot mai mult ca o "al- ternativa autentica", stiintific fundamentata, ca "metode" si in ton cu exigentele unei antropologii coerente24 Fara indoiala ca metodele naturale nu se pot pune in slujba egoismului acelora care nu iubesc viata sau se tem de ea O enciclica cu caracter pastoral in Partea a treia a enciclicei, Paul al Vi-lea reaminteste unele "directive pastorale" pentru ca invatatura enciclicei sa poata gasi primire la poporul crestin Avertismente specifice sunt adresate diferitelor categorii de oameni (soti crestini, oameni de stiinta, medici, preoti, episcopi, guvernanti) 22 Card Alfonso Lopez Trujillo, "A los treinta años de la Humanae vitae de S S Pablo Vi", in Famiglia e questioni etiche, Bologna 2004, 243 s u 23 Tony Anatrella, La difference interdite, Flammarion, Paris 1998 24 ioan Paul al ii-lea, Exortatia postsinodala Familaris consortio, nr 35; idem, Scrisoa- rea enciclica Evangelium vitae, nr 88 ENCiCLiCEi "HUMANAE ViTAE"207ACTUALiTATEA Unii asteptau ca Pap Paul al Vi-lea sa "binecuvanteze pilula" in schimb, ca un fulger pe cerul senin, pe 25 iulie 1968, enciclica Humanae vitae respingea contraceptia si accepta numai abstinenta periodica Continutul enciclicei nu era dogmatic, nici moralist, ci prevalent pastoral Admitea si trei lucruri care erau asteptate: legitimitatea paternitatii responsabile, iubirea conjugala, in di- mensiunea sa necesara fizica, si se incredintau bunatatii confesorilor probleme de acest gen Acest lucru, la nivel pontifical Dar au iesit la suprafata alte nive- luri pastorale: cel al episcopilor, care au intervenit colegial in calitate de confe- rinte nationale; cel al teologilor, al preotilor si, in sfarsit, cel al interesatilor Problema nu era numai de a face ca sotii sa accepte cuvintele Papei, ci de a-i sustine pe sotii care nu reuseau sa se abtina25 Este de datoria pastorilor Bisericii, a educatorilor, a oamenilor de stiinta, sensibili fata de valorile permanente, de a deschide tinerilor si cuplurilor de soti bogatia umana si divina a daruirii autentice de sine, cand "sexualitatea este respectata si promovata in dimensiunea sa cu adevarat si pe deplin umana"26 O asemenea angajare, care ii implica pe crestinii si oamenii de bu- navointa, devine slujire autentica fata de apararea omului si fata de promova- rea culturii vietii, conditie indispensabila pentru instaurarea in lume a civili- zatiei iubirii si a solidaritatii Paul al Vi-lea le cere preotilor "sa expuna fara ambiguitate invatatura Bisericii asupra casatoriei Fiti primii in a da, in exerci- tarea slujirii voastre, exemplul unui respect sincer, interior si exterior, magis- teriului Bisericii"27 Este cunoscut cat de putin deseori aceste cuvinte insistente au fost acceptate in schimb, "a nu micsora cu nimic doctrina salutara a lui Cristos este o forma eminenta de caritate fata de suflete: omul nu poate gasi adevarata fericire - spre care aspira cu toata fiinta sa - decat in respectarea legilor scrise de Dumnezeu in natura sa"28 in fata crizei care a cuprins si continua sa cuprinda morala conjugala, refe- rintele la enciclica Humanae vitae raman mereu actuale O dovada este si in- terventia Consiliului Pontifical pentru Familie: pe 12 februarie 1997, Consiliul Pontifical pentru Familie a publicat un VADEMECUM pentru confesori asupra unor teme de morala conjugala Documentul apare la o distanta de aproape 29 de ani de la publicarea enciclicei Humanae vitae si este adresat confesorilor 25 Cf Dionigi Tettamanzi, "La Humanae vitae nell decennio 1968-1978: continuita di magistero e riflessione teologica", SCat 107 (1979) 22-24; 27-32; D Composta, "il decennio dell’encilica Humanae vitae", PDC 22 (1978) 1347 26 ioan Paul al ii-lea, Exortatia postsinodala Familiaris consortio, nr 32 27 Paul al Vi-lea, Scrisoarea enciclica Humanae vitae, nr 28 28 Paul al Vi-lea, Scrisoarea enciclica Humanae vitae, nr 29 208DiALOG TEOLOGiC 21 (2008) pentru a-i ajuta in delicata opera a marturisirii sotilor crestini Titlul vorbeste de "unele teme de morala legate de viata conjugala"; in realitate, documentul raspunde la intrebarea: "Cum trebuie sa se comporte crestinii care isi martu- risesc pacatele de contraceptie?" Problema procrearii responsabile reprezinta un punct deosebit de delicat in inva- tatura moralei catolice in domeniul conjugal, dar si mai mult in cadrul adminis- trarii sacramentului Reconcilierii, in care doctrina este confruntata cu situatii concrete si cu itinerarul spiritual al fiecarui credincios; intr-adevar, este necesar sa reamintim punctele precise care permit abordarea intr-o maniera pastorala adap- tata a noilor modalitati de contraceptie si agravarea intregului fenomen Prin do- cumentul de fata nu se intentioneaza repetarea invataturii din Humanae vitae, nici a celei din exortatia apostolica Familiaris consortio si nici a altor interventii ale magisteriului ordinar al suveranului pontif, ci numai oferirea unor sugestii si ori- entari pentru binele spiritual al credinciosilor care se apropie de sacramentul Re- concilierii si pentru a depasi eventualele divergente si nesiguranta in practica pre- otilor-confesori (nr 1) in fata dificultatilor si resurselor familiei de astazi, Biserica se simte chemata sa reinnoiasca constiinta misiunii pe care a primit-o de la Cristos cu privire la binele pretios al casatoriei si al familiei: misiunea de a-l vesti in adevarul ei, de a-l celebra in misterul ei si de a-l face sa traiasca in existenta cotidiana din partea "celor pe care Dumnezeu ii cheama sa-l slujeasca in casatorie"29 Dumnezeu vrea ca orice familie sa devina in Cristos isus o Ecclesia domes- tica30: de la aceasta "Biserica in miniatura", cum ii placea sfantului ioan Crisos- tom sa o numeasca, depinde in cea mai mare parte viitorul Bisericii si a misi- unii sale de evanghelizare Viitorul unei societati mai umane, pentru ca este inspirata si sustinuta de civilizatia iubirii, depinde in mare parte de "calitatea" morala si spirituala a casatoriei si a familiei, depinde de sfintenia lor Acesta este scopul suprem al actiunii pastorale a Bisericii Aniversarea a 40 de ani de la promulgarea enciclicei Humanae vitae repro- pune tuturor acest scop cu aceeasi urgenta apostolica a lui Paul al Vi-lea, care incheia enciclica sa adresandu-se fratilor in episcopat cu aceste cuvinte: Stand in fruntea preotilor vostri, cooperatori in slujba sacra si a credinciosilor vostri, lucrati cu inflacarare si fara preget la ocrotirea si sfintirea casatoriei, pentru ca ea sa fie cat mai bine traita in toata plinatatea umana si crestina Considerati 29 Paul al Vi-lea, Scrisoarea enciclica Humanae vitae, nr 25 30 Conciliul al ii-lea din Vatican, Constitutia dogmatica Lumen gentium, nr 11 ENCiCLiCEi "HUMANAE ViTAE"209ACTUALiTATEA aceasta misiune ca una dintre cele mai urgente responsabilitati ale timpului pre- zent31 in anii ce au trecut de la publicarea enciclicei s-a discutat si s-a scris mult Este adevarat ca si conceptia despre familie si viata a suferit alterari si dere- glari; e posibil ca un mare procentaj de soti, sedusi sau inselati de o cultura permisiva, sa nu ajunga sa perceapa in toata dimensiunea sa dezordinea obiec- tiva a comportamentului contraceptiv insa este la fel de adevarat ca invatatura Bisericii exprimata de Paul al al Vi-lea reprezinta un azimut, un ideal posibil de atins cu ajutorul harului lui Dumnezeu, care-i umple de energie pe sotii care, cu o iubire purificata in sacramentul Reconcilierii, fara a nega slabiciu- nea si caderile, se ridica pentru a merge cu pas hotarat conform nobilei vocatii de soti, in casatorie, al carei autor este Domnul in enciclica Humanae vitae si-au dat intalnire ratiunea si credinta, intelep- ciunea umana, nealterata, nici orgolioasa pana la a deveni arbitrara, si adeva- rul care vine de la Dumnezeu Cineva a spus recent ca milioane de credinciosi ar vrea astazi sa altereze celebra fraza a sfantului Augustin: Credo ut intelligam ("Cred ca sa inteleg") si ar vrea sa inteleaga mai intai, sa priceapa, pentru a crede Humanae vitae este un exemplu deosebit de cum credinta face sa se inteleaga mai in profunzime ceea ce este adevarul barbatului si al femeii in demnitatea unei iubiri totale, exclusive, fidele, fecunde32, o iubire in masura si dupa posibilitatile creaturii umane si ale cuplului, imagine a lui Dumnezeu: "i-a creat dupa imaginea si asemanarea lui Dumnezeu" (cf Gen 1,27) Supu- nerea fata de vointa lui Dumnezeu l-a dus pe Succesorul lui Petru la apararea demnitatii omului, pentru a intelege ce este omul si ce vrea Dumnezeu de la el Fara indoiala, intr-un alt moment, a pricepe, a intelege ceea ce este omul, duce la descoperirea si contemplarea Autorului sau Este dialectica credintei33 Concluzie: Biserica in apararea vietii Aniversarea enciclicei Humanae vitae ofera intregii Biserici o ocazie favo- rabila pentru a reflecta cu seriozitate asupra doctrinei prezentate de ea, o doc- trina care a revenit, de altfel, deseori pe parcursul acestor ani Este vorba de o invatatura care apartine patrimoniului permanent al doctrinei morale a Bise- ricii Continuitatea neintrerupta cu care Biserica a propus-o se naste din res- 31 Paul al Vi-lea, Scrisoarea enciclica Humanae vitae, nr 30 32 Cf Paul al Vi-lea, Scrisoarea enciclica Humanae vitae, nr 9 33 Card Alfonso Lopez Trujillo, "A los treinta años de la Humanae vitae de S S Pablo Vi", 234 s u 210DiALOG TEOLOGiC 21 (2008) ponsabilitatea fata de adevaratul bine al persoanei, al persoanei umane a soti- lor, in primul rand intr-adevar, iubirea conjugala este binele lor cel mai pretios Comuniunea interpersonala care se stabileste intre doi botezati este simbolul real al iubirii lui Cristos fata de Biserica sa Doctrina expusa in enciclica Humanae vitae constituie, de aceea, apararea necesara a demnitatii si a adevarului iubirii con- jugale Ca si in cazul oricarei valori etice, si fata de iubirea conjugala exista o grava responsabilitate a omului Primii responsabili ai iubirii lor conjugale sunt sotii, in sensul ca ei sunt chemati s-o traiasca in adevarul ei deplin Bise- rica ii ajuta intr-o asemenea misiune luminand constiinta lor si asigurand, cu ajutorul sacramentelor, puterea necesara pentru a alege binele si a evita raul Dupa 40 de ani de la publicarea enciclicei, se poate vedea clar ca norma morala invatata in ea nu este numai spre apararea bunatatii si a demnitatii iubirii conjugale si, prin urmare, a binelui persoanei sotilor Ea are si o dimen- siune etica si mai vasta intr-adevar, logica profunda a actului contraceptiv, radacina sa ultima, pe care Paul al Vi-lea a indicat-o in mod profetic, este ac- tualmente "la moda" Care logica? Care radacina? Logica "anti-viata": in acesti 40 de ani numeroase state au renuntat la demnitatea lor de a fi aparatoare ale vietii umane nevinovate prin adoptarea unor legislatii avortiste Care radacina? Este razvratirea impotriva lui Dumnezeu creatorul, unicul Stapan al vietii si al mortii persoanelor umane: este nerecunoasterea lui Dumnezeu ca Dumne- zeu; este tentativa, intrinsec absurda, de a construi o lume din care Dumnezeu trebuie sa dispara in enciclica Humanae vitae, Papa Paul al Vi-lea exprima certitudinea de a contribui, prin apararea moralei conjugale, la instaurarea unei civilizatii cu adevarat umane34 La 40 de ani distanta de la publicarea documentului, nu lipsesc confirmari ale temeiniciei unei asemenea convingeri si sunt confir- mari care se pot verifica nu numai de catre crestini, ci de orice om care se gandeste cu seriozitate la destinul omenirii, deoarece oricine poate vedea la ce consecinte s-a ajuns atunci cand nu mai exista ascultare fata de legea sfanta a lui Dumnezeu35 34 Cf Paul al Vi-lea, Scrisoarea enciclica Humanae vitae, nr 8 35 Cf ioan Paul al ii-lea, "Responsabilita dell’amore coniugale", in Convegno nel XX anniversario dell’Humanae vitae di Paolo Vi: L’Osservatore Romano (14 martie 1988) 